Šilalės rajono savivaldybės teisės aktų

projektų antikorupcinio

vertinimo taisyklių

2 priedas

**AIŠKINAMASIS RAŠTAS**

Šilalės rajono savivaldybės administracijos Turto valdymo ir ekonomikos skyrius

(Savivaldybės įstaigos, struktūrinio padalinio pavadinimas)

**DĖL VALSTYBINĖS ŽEMĖS NUOMOS MOKESČIO MOKESTINIŲ NEPRIEMOKŲ PRIPAŽINIMO BEVILTIŠKOMIS DĖL SENATIES TERMINO IR JŲ NURAŠYMO**

(sprendimo projekto pavadinimas)

**1. Parengto sprendimo projekto tikslai.**

Šilalės rajono savivaldybės administracija valstybinės žemės nuomos mokestį administruoja nuo 2003 metų. Žemės nuomos mokesčio skolininkams periodiškai kartą per metus yra siunčiami priminimai dėl mokesčio nepriemokos sumokėjimo. Tokiu būdu yra surenkama dalis nesumokėto mokesčio. Tačiau yra mokėtojų, kuriems suėjo mokestinės nepriemokos priverstinio išieškojimo senaties terminas. Sprendimo projektas parengtas siekiant pripažinti beviltiškomis ir nurašyti fizinių asmenų, kuriems taikytinas dešimties metų mokestinės nepriemokos priverstinio išieškojimo terminas, valstybinės žemės nuomos mokesčio bendrąją nepriemoką 3353,78 Lt (trys tūkstančiai trys šimtai penkiasdešimt trys litai 78 centai), ir delspinigius 216,23 Lt (du šimtai šešiolika litų 23 centai). Bendra nurašytina suma: 3570,01 Lt (trys tūkstančiai penki šimtai septyniasdešimt litų 01 centas).

2. **Kas inicijavo, kokios priežastys paskatino ir kuo vadovaujantis parengtas sprendimas.**

Sprendimo projektas parengtas vadovaujantis Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos civilinio kodekso 1.125 straipsnio 1 dalimi, Lietuvos Respublikos mokesčių administravimo įstatymo 113 straipsniu, Šilalės rajono savivaldybės tarybos 2009 m. gruodžio 10 d. sprendimu Nr. T1-370 „Dėl Nuomos mokesčio už valstybinę žemę administravimo Šilalės rajone tvarkos aprašo tvirtinimo“ patvirtinto Nuomos mokesčio už valstybinę žemę administravimo Šilalės rajone tvarkos aprašo 43 punktu.

3. **Galimos neigiamos pasekmės priėmus projektą, kokių priemonių reikėtų imtis, kad tokių pasekmių būtų išvengta.**

Neigiamų pasekmių nenumatoma.

4. **Laukiami rezultatai.**

Pripažinus beviltiškomis ir nurašius fizinių asmenų, kuriems taikytinas dešimties metų mokestinės nepriemokos priverstinio išieškojimo terminas, valstybinės žemės nuomos mokesčio bendrąją nepriemoką, nebebus skaičiuojami delspinigiai (finansų ministro įsakymu nustatyto dydžio) už kiekvieną uždelstą dieną, todėl sumažės ir bus tikslesnė bendrosios nepriemokos suma.

5. **Kokie šios srities aktai tebegalioja ir kokius galiojančius aktus būtina pakeisti, papildyti ar pripažinti netekusiu galios, priėmus teikiamą projektą.**

Sprendimo projektas neprieštarauja galiojantiems teisės aktams.

Vadovaujantis Lietuvos Respublikos asmens duomenų teisinės apsaugos įstatymo 2 skirsnio 5, 7 straipsniais, sprendimo projekte nurodyti juridinių ir fizinių asmenų duomenys Šilalės rajono savivaldybės interneto svetainėje nebus skelbiami. Susipažinti su pridedama medžiaga galima Savivaldybės tarybos sekretoriate.

Turto valdymo ir ekonomikos skyriaus vyresn. specialistė Nijolė Marozienė 2014-12-09

(pareigos) (parašas, data) (vardas, pavardė)